विटीफीड

विटीफीड (WittyFeed) एक इंटरनेट मीडिया और सूचना-सामग्री (कन्टेन्ट) प्रदाता कम्पनी है। इसका आरम्भ २०१४ में हुआ था। यह इन्दौर से शुरू हुई। सम्प्रति इसमें कुल १०० कर्मचारी हैं और आवागमन (ट्रैफिक) की दृष्टी से यह विश्व की दूसरी और भारत की पहली सबसे बड़ी वाइरल कन्टेन्ट कम्पनी है। सम्प्रति यह अंग्रेजी, हिन्दी और स्पेनी भाषाओं में इसकी सामग्री उपलब्ध करा रही है। यह समाचार, खेल, फैशन, लाइफ स्टाइल, यात्रा, प्रेरणा, स्वास्थ्य इत्यादि सम्बंधित श्रेणियों में सामग्री प्रकाशित करती  हैं।

विटीफीड विभिन्न् विषयों पर लिखने वाले लेखकों को ऑनलाइन प्लेटफॉर्म उपलब्ध करवाता है। यूट्यूब की भांति अपने पंजीकृत उपयोगकर्ताओं (लेखको और ब्लॉगर्स) को मूल सामग्री (फोटो सहित लेख) वेबसाइट पर पोस्ट करने की अनुमति देता हैं और पोस्ट पर अर्जित ट्रैफिक (आवागमन) के अनुसार उपयोगकर्ता (लेखक) को राशि का भुगतान करता हैं। मई २०१७ तक, विटीफीड की वैश्विक अलेक्सा रेटिंग #१७० और भारत में #१८ हैं। 

 इतिहास  
विटीफीड वर्ष २०१४ में विनय सिंघल, प्रवीण सिंघल और शशांक वैष्णव द्वारा स्थापित किया गया। यह वत्साना टेक्नोलॉजीस नामक टेक कंपनी के अंतर्गत संचालित हैं। इसका मुख्यालय इंदौर, मध्य प्रदेश में स्थित हैं।

विटीफीड के सह-संस्थापक शशांक वैष्णव, विनय सिंघल और प्रवीण सिंघल ने एसआरएम यूनिवर्सिटी, चेन्नई में इंजीनियरिंग की पढ़ाई करते हुए प्रथम वर्ष में सिर्फ ३०० रुपए की लागत से स्टार्टअप की शुरुआत की थी। विनय और प्रवीण हरियाणा के एक छोटे से कस्बे से हैं। वहीं शशांक उज्जैन के पास स्थित बड़नगर के रहने वाले हैं। पहले इन्होंने लोगों को वेबसाइट और एप बनाकर देते थे। कॉलेज में हुई दोस्ती के बाद तीनों संस्थापको ने इंदौर में लेखको को मंच देने के लिए विटीफीड शुरू की।

 पार्टनरशिप  
सितंबर 2016 में, विटीफीड ने सोहेल खान की प्रोडक्शन फिल्म फ्रीकी अली से पार्टनरशिप की, जिसमें नवाज़ुद्दीन सिद्दीकी, एमी जैक्सन और अरबाज़ ख़ान बतौर कलाकार शामिल थे। सितम्बर 2016 में विश्व आत्महत्या निवारण दिवस के मौके पर योरदोस्त नामक एक ऑनलाइन वेलनेस प्लेटफ़ॉर्म से साझेदारी कर #StopSuicide अभियान चलाया। अगस्त, 2017 में  भारत सरकार के स्वच्छ भारत अभियान के संयोजन में केंद्रीय ग्रामीण विकास, पंचायती राज, स्वच्छता एवं पेयजल मंत्री नरेन्द्र सिंह तोमर ने विटीफीड मुख्यालय से स्वच्छता के प्रति जागरूकता लाने के लिए से युवाओ को संबोधित किया।

 निवेश 
सितंबर 2017 में, विटीफीड ने आनंद चंद्रशेखरन (निदेशक, फेसबुक), अपूर्व चमारिया (एचसीएल टेक्नोलॉजीज के उपाध्यक्ष), रितेश मलिक (इनोव 8 के संस्थापक) तथा अन्य निवेशकों के समूह द्वारा प्री-सीरीज़ ए फंडिंग में एक अज्ञात राशि की फंडिंग प्राप्त की। 
 
 पुरस्कार एवं उपलब्धियां  
 विटीफीड को अक्टूबर २०१७ में डिजीपब वर्ल्ड कांफ्रेंस में डिजीपब अवॉर्ड फॉर बेस्ट इनोवेशन इन पब्लिशिंग (वायरल 9 के लिए) और डिजीपब अवॉर्ड फॉर बेस्ट ब्रैंड पार्टनरशिप (फिल्म बाहुबली 2: द कॉन्क्लूज़न से पार्टनरशिप के लिए) से पुरस्कृत किया गया।  
 २०१७: बिजनेस वर्ल्ड पत्रिका द्वारा अचीवर ऑफ द इयर से सम्मानित किया। 
 २०१५ में आल इंडिया अचिवेर्स फाउंडेशन द्वारा फास्टेस्ट ग्रोविंग कंपनी इन आई.टी. सेक्टर अवार्ड प्राप्त हुआ।
 स्टार्टअप्स के विशिष्ट समूहों में सफल कंपनियों पर विषय अध्यन हेतु गूगल द्वारा चयनित। 
 फरवरी २०१७ में  ट्विटर और इंस्टाग्राम को पीछे छोड़ते हुए भारत में २०वीं सबसे ज्यादा देखी जाने वाली वेबसाइट बनी। 
 विटीफीड भारत की पहली ऐसी कंपनी हैं, जो अमेरिका और ब्रिटेन में टॉप 75 और टॉप 25 सबसे ज्यादा पढ़ी जाने वाले वेबसाइट्स में शामिल हुई।

सन्दर्भ

बाहरी कड़ियाँ
अधिकारिक जालस्थल
 
श्रेणी:इन्टरनेट कम्पनियाँ
श्रेणी:भारतीय कंपनियाँ
श्रेणी:जालस्थल